วิจัยธารน้ำแข็งหิมาลัยกำลังละลาย
ภาพ : NASA, Jeff Schmaltz, MODIS Rapid Response Team, Goddard Space Flight Center.,มีงานวิจัยใหม่ใน AGUs Journal of Geophysical Research : Atmospheres เผยว่า พบสารเคมีที่ใช้ในยาฆ่าแมลงสะสมอยู่ในธารน้ำแข็งและพืดน้ำแข็งหรือที่เรียกว่าธารน้ำแข็งภาคพื้นทวีปในทั่วโลกเมื่อราว 80 ปีที่แล้ว และพบว่ามีการปล่อยออกมาเพราะธารน้ำแข็งในเทือกเขาหิมาลัยเกิดการละลาย อันเนื่องมาจากการเปลี่ยนแปลงสภาพภูมิอากาศ,เสี่ยวผิง หวัง นักธรณีเคมีจากสภาวิทยาศาสตร์แห่งชาติจีน ผู้ทำการวิจัยเผยว่า ภาวะโลกร้อนมีส่วนทำให้ธารน้ำแข็งหิมาลัยเกิดการละลายในอัตราที่ไม่เคยมีมาก่อน และปล่อยมลพิษมาหลายสิบปีเข้าสู่ระบบนิเวศ สารที่เป็นมลพิษได้สะสมในทะเลสาบบนเทือกเขาหิมาลัย สร้างความกังวลว่าอาจส่งผลกระทบต่อสิ่งมีชีวิตในแหล่งน้ำและการสะสมทางชีวภาพในสัตว์อย่างปลา ในระดับที่อาจเป็นพิษต่อการบริโภคของมนุษย์,การวิจัยนี้แสดงให้เห็นว่าแม้แต่พื้นที่ห่างไกลที่สุดของโลกก็ยังสามารถเป็นแหล่งเก็บกักมลพิษได้ อีกทั้งเปิดประตูให้นักวิทยาศาสตร์ล่วงรู้ถึงการกระจายตัวของสารที่เป็นพิษทั่วโลก ซึ่งธารน้ำแข็งหิมาลัยนั้นมีระดับมลพิษในชั้นบรรยากาศสูงกว่าธารน้ำแข็งในส่วนอื่นๆของโลก เพราะอยู่ใกล้กับเอเชียใต้ที่นักวิจัยระบุว่าเป็นภูมิภาคมีมลพิษมากที่สุดในโลก.
มีงานวิจัยใหม่ใน AGUs Journal of Geophysical Research : Atmospheres เผยว่า พบสารเคมีที่ใช้ในยาฆ่าแมลงสะสมอยู่ในธารน้ำแข็งและพืดน้ำแข็งหรือที่เรียกว่าธารน้ำแข็งภาคพื้นทวีป
ธารน้ำแข็ง,เทือกเขาหิมาลัย,น้ำแข็งละลาย,พืดน้ำแข็ง,ธารน้ำแข็งภาคพื้นทวีป,โลกร้อน,ทันโลก,การศึกษา